**ΟΔΗΓΙΕΣ ΕΠΙΣΤΟΛΙΚΗΣ ΨΗΦΟΥ**

Όσοι συμμετέχετε στις εκλογές δια της επιστολικής ψήφου παραλάβατε ένα φάκελο ο οποίoς περιλαμβάνει :

**1) το έντυπο οδηγιών για την επιστολική ψήφο**

**2) το ψηφοδέλτιο**

**3) έναν μικρό λευκό φάκελο διαστάσεων 18 cm Χ 13 cm**

**4)έναν μεγάλο Λευκό φάκελο διαστάσεων 23 cm x 16 cm**

Σημεία που χρήζουν προσοχής:

* Ψηφίζετε επιλέγοντας **έως 9 υποψήφιους για το Διοικητικό Συμβούλιο, έως 4 υποψήφιους για το Πειθαρχικό Συμβούλιο και έως 3 υποψήφιους για την Εξελεγκτική Επιτροπή**. Ο σταυρός μπαίνει παραπλεύρως του ονόματος (είτε στην αρχή είτε στο τέλος).
* Τοποθετείτε το ψηφοδέλτιο στον μικρό λευκό φάκελο και τον κλείνετε.
* **ΔΕΝ γράφετε τίποτα στον μικρό λευκό φάκελο – είναι αυτός που θα μπει στην κάλπη**
* **Τοποθετείτε τον μικρό λευκό φάκελο που περιλαμβάνει το ψηφοδέλτιο στον μεγάλο λευκό φάκελο, τον κλείνετε, και απ’ έξω αναγράφετε τα στοιχεία σας (στοιχεία αποστολέα ονοματεπώνυμο, διεύθυνση και αριθμό μητρώου μέλους ΠΣΕΥ/ΝΠΔΔ ) και κάτω δεξιά στοιχεία παραλήπτη ( Πανελλήνιος Σύλλογος Επισκεπτών Υγείας, 3ης Σεπτεμβρίου 19, Αθήνα τκ 104 32) ενώ σε κεντρικό σημείο ΤΟΥ ΜΕΓΑΛΟΥ ΛΕΥΚΟΥ ΦΑΚΕΛΟΥ θα πρέπει να αναγράψετε με κεφαλαία γράμματα: ΠΕΡΙΕΧΕΙ ΕΠΙΣΤΟΛΙΚΗ ΨΗΦΟ.**
* Η αποστολή του μεγάλου λευκού φακέλου θα πρέπει να γίνει με ΣΥΣΤΗΜΕΝΗ ΕΠΙΣΤΟΛΗ ΠΡΟΣ ΤΟΝ Π.Σ.Ε.Υ
* Παρακαλείστε να αποστείλετε την επιστολική σας ψήφο αμέσως μόλις την παραλάβετε ώστε να διασφαλιστεί ότι θα παραδοθεί εντός του προβλεπόμενου χρονικού διαστήματος δηλαδή **τουλάχιστον μια μέρα πριν τις εκλογές 2/8/2023**
* **Σας υπενθυμίζουμε ότι δικαίωμα ψήφου έχουν τα οικονομικά τακτοποιημένα μέλη. Παρακαλούμε φροντίστε για την τακτοποίηση των πιθανών οφειλών σας έως την προηγούμενη των εκλογών ώστε να προσμετρηθεί η ψήφος σας.**